पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को कोरोना के कहर की चपेट में आने से 12 कोरोना मरीजों की मौत हो गई है। 534 लोगों की कोरोना रिपोर्ट पॉजिटिव आई है। सोमवार को इंडस्ट्रियल एरिया फेज-6 के श्मशानघाट में 27 शवों का अंतिम संस्कार किया गया। इसमें 14 कोविड से मरने वालों तथा 13 आम मौत हुई है। यहां पर संस्कार करने वाले पंडित रविंदर पांडे ने बताया कि मंगलवार के लिए 9 शवों के संस्कार के लिए एडवांस में बुकिंग है।
इसमें 7 कोविड के शव हैं जबकि दो नॉर्मल शव हैं। उन्होंने कहा कि जिस प्रकार से एक दिन में 27 अंतिम संस्कार करने पड़े हैं, वह सबसे खतरनाक है। आम दिनों में एक महीने में ही 10 से 12 शवों का संस्कार होता था। उन्होंने बताया कि पिछले एक महीने से ऐसे ही हालत चल रही है। कोरोना के चलते मरने वाले मरीजों की संख्या लगातार बढ़ती जा रही है। जिले में अब तक कुल 622 कोरोना मरीज अपनी जान गंवा चुके हैं।
दूसरी ओर जिले में कुल कोरोना संक्रमित मरीजों की संख्या भी बढ़कर 49 हजार 85 पर पहुंच गई है जो कि आने वाले एक या दो दिन में 50 हजार का आंकड़ा पार कर जाएगा। सोमवार को एक राहत की बात यह रही कि अब तक के सबसे ज्यादा 1042 मरीज कोरोना एक दिन में ठीक हुए हैं।
अब तक जिले में 39 हजार 750 कोरोना मरीज पूरी तरह से स्वास्थ्य हो चुके हैं। इस समय जिले मेें 8713 कोरोना मरीज ऐसे हैं जो एक्टिव हैं। मोहाली से 182, ढकौली, 109, डेराबस्सी से 86, खरड़ से 77, कुराली से 21 केस आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn